جێ پەنجەی بە پەنجەرەی ژورەکەیەوە جێماوەک باڵندەیەکی تەڕ لە سەر زەویەکە لە عارەقی خۆیا نقوم ببوو چای

جێ پەنجەی بە پەنجەرەی ژورەکەیەوە جێماوەک باڵندەیەکی تەڕ لە سەر زەویەکە لە عارەقی خۆیا نقوم ببوو چایەکی ڕژاو، وەرەقەی پەرشو بڵاو .. کە پڕ بوون لە ووشەی ناڕێک ، لە زۆرینەیانا بە خەتێکی ناقۆڵا لەسەری نوسرابوو کۆتایی .ئەمە کۆتایی یەکێک لە چیرۆکەکانی مرۆڤە کۆتایی هەر ئەوە نیە سەری دێڕێکی تر نەبێت تیایا بنوسین کۆتایی خاڵێکە لەناو ئەندێشەمانا خاڵێکە لە منداڵیەوە بێ ئەوەی بمانەوێت گەورە ئەبێت دەستی ئازیزێکمان توند گرتوەو ئەو خاڵە تۆختر خەریکین ئارام بخەوین ئەو زەقتر کۆتایی لەسەرەتامانەوە وەک سەگێکی ڕەش چاودێریمان ئەکات لە گەشتەکانمانا لە تەنیشتمان دانیشتوە لە خۆشیەکانمانا چاودێریمان ئەکات دەست بۆ هەر شتێک بەرین ئەو پێشتر دەستی بۆ بردوە تامی هەر شتێک بکەین ئەو بەر لە ئێمە چێژی کردوە کۆتایی زۆر پێش ئێمە لەدایک بوە کۆتایی هەمیشە چاوەرێی کردووین. کاروان سۆفی_